Aden/Saná 18. augusta (TASR) – Najmenej 14 jemenských vojakov prišlo dnes o život v centre prístavného mesta Aden na juhu krajiny pri útoku ozbrojených extrémistov, bližšie neurčený počet osôb utrpel zranenia.
Militanti najskôr zaútočili na ochranku budovy štátnej televízie, ktorá leží v susedstve centrály tajnej služby, neskôr odpálili autobombu, informovalo v Saná jemenské ministerstvo obrany.
Jemen sa od minulého roka, keď prepukli ľudové protesty vedúce k zvrhnutiu bývalého prezidenta Alího Abdalláha Sáliha, zmieta v politickom a bezpečnostnom chaose.
Armáda i vláda trpia rozkolom medzi stúpencami vernými novému prezidentovi Abdovi Rabbuhovi Mansúrovi Hádímu a prívržencami oddanými jeho predchodcovi Sálihovi.
Navyše sa na východe a juhu krajiny usadili militantní islamisti blízki al-Káide, ktorí využívajú slabosť centrálnej vlády.
Zdroj: DPA
Varovanie
Vážení čitatelia - diskutéri. Podľa zákonov Slovenskej republiky sme povinní na požiadanie orgánov činných v trestnom konaní poskytnúť im všetky informácie zozbierané o vás systémom (IP adresu, mail, vaše príspevky atď.) Prosíme vás preto, aby ste do diskusie na našej stránke nevkladali také komentáre, ktoré by mohli naplniť skutkovú podstatu niektorého trestného činu uvedeného v Trestnom zákone. Najmä, aby ste nezverejňovali príspevky rasistické, podnecujúce k násiliu alebo nenávisti na základe pohlavia, rasy, farby pleti, jazyka, viery a náboženstva, politického či iného zmýšľania, národného alebo sociálneho pôvodu, príslušnosti k národnosti alebo k etnickej skupine a podobne. Viac o povinnostiach diskutéra sa dozviete v pravidlách portálu, ktoré si je každý diskutér povinný naštudovať a ktoré nájdete tu. Publikovaním príspevku do diskusie potvrdzujete, že ste si pravidlá preštudovali a porozumeli im.